Udrust dig, helt fra Golgata
Udrust dig, helt fra Golgata!
Løft højt dit røde skjold,
thi synd og død, - du ser det, ja, -
angriber mig med vold.

Løft højt dit glavind i din harm
mod dem, som trodse dig!
nedstyrt dem med en vældig arm
fra lyset - og fra mig.

Da skal jeg, sikker ved din hånd,
ej frygte døden mer,
men ofre dig min frelste ånd
på dens nedbrudte ler.

 Johannes Ewald forfatter
 Niels W. Gade komponist
 Salmer